ועדת הכספים, כנסת 17, פרוטוקול מספר 921, 2008-11-04 11:00

אבישי ברוורמן: מי מציג את הצעת החוק?

ראובן ריבלין: יש פה שאלה, האם בכלל להעלות את העניין על סדר היום דווקא היום.

יעקב ליצמן: מה בוער להשאיר את זה לממשלה הנוכחית ולא להעביר את זה לממשלה הבאה?

עדנה הראל: אני אסביר.

יעקב ליצמן: אם אי אפשר למנות שופטים בפגרה בגלל הבחירות, מה בוער הטיפול בחוק הזה?

יעקב ליצמן: אפשר להסביר זאת לבג"צ.

עדנה הראל: אני אנסה להסביר, מה בדיוק הממשלה מבקשת לעת הזו.

עדנה הראל: לעת הזו הממשלה מבקשת משהו אחר ממה שכיוונו חברי הכנסת ריבלין וליצמן.

עדנה הראל: חוק אזורי עדיפות לאומית נועד להציע הסדר כולל.

עדנה הראל: כבר התקיימו שתיים-שלוש ישיבות בוועדה הזו כמענה לכשלים שעליהם הצביע פסק דין ועדת המעקב.

עדנה הראל: ברור לנו שזו לא העת שהכנסת תדון בהסדר הכללי ותאשר אותו.

עדנה הראל: עם זאת, חוק אזורי עדיפות לאומית נועד גם לבטל את חוק ערי ואזורי פיתוח משנת 1988, שנמצא בדחייה מתמדת של תחולתו.

עדנה הראל: מכיוון שהכנסת לא דנה בחוק אזורי עדיפות לאומית, לכאורה בראשון לינואר 2009 ייכנס לתוקף חוק ערי ואזורי פיתוח.

עדנה הראל: חברי הכנסת יסכימו איתי, שזו לא העת שממשלת מעבר תפעיל אותו בפעם הראשונה.

אורית נוקד: לא בפעם הראשונה.

עדנה הראל: בפעם הראשונה מזה זמן רב.

עדנה הראל: חוק ערי ואזורי פיתוח כולל שורה של הסדרים, שאינם רלוונטיים לעת הזו.

עדנה הראל: זו שורה של הסדרים פרטניים, שהכנסת מעת לעת הבינה שאין מקום להחיל אותם.

יעקב ליצמן: את צודקת, אבל מה בוער?

עדנה הראל: אנחנו מבקשים לפצל מהצעת החוק הממשלתית לעניין אזורי עדיפות לאומית את הסעיף האחרון שעניינו הביטול של חוק ערי ואזורי פיתוח.

עדנה הראל: אנחנו מבקשים לפצל אותו פעמיים: לפצל אותו עניינית וגם לפצל אותו מבחינת תקופות, ולהשתמש בו אך ורק לצורך דחייה של תחולת תוקפו של חוק ערי ואזורי פיתוח בשנה נוספת.

שגית אפיק: ולא לדון בשאר החוק.

עדנה הראל: לא לדון בשאר החוק.

עדנה הראל: זה רק על מנת שאחרי הבחירות ניתן יהיה להביא שוב לכנסת את ההצעה שהממשלה ביקשה להביא.

יעקב ליצמן: אני מציע להאריך את זה עד 3 חודשים אחרי הבחירות.

גבי גולן: אני מבקש לקבוע, שלושה חודשים מיום הקמת הממשלה.

יעקב ליצמן: עד 30 ביוני.

עדנה הראל: אני חושבת שזה לא יספיק.

עדנה הראל: לפחות עד סוף המושב.

ראובן ריבלין: עד ראשון לאוגוסט.

עדנה הראל: עד הפגרה.

אבישי ברוורמן: עד ה-1 באוגוסט.

אבישי ברוורמן: נעבור להצבעה.

שגית אפיק: הצבעה אחת היא על פיצול סעיף 7 לפי תקופות מחוק אזורי עדיפות לאומית, לפי סעיף 121 לתקנון.

שגית אפיק: אנחנו נניח את הפיצול היום.

שגית אפיק: בהנחה שהפיצול יעבור במליאה, אנחנו נניח לאחר מכן את סעיף 7 עצמו, שיאמר שבחוק ערי ואזורי פיתוח התחילה תידחה ל-1 באוגוסט 2009.

אבישי ברוורמן: אנחנו עוברים להצבעה על הפיצול.

אבישי ברוורמן: מי בעד?

אבישי ברוורמן: ה צ ב ע ה בעד – 5 נגד – אין נמנע – אין ההצעה התקבלה

אבישי ברוורמן: אנחנו מצביעים על דחיית התחילה בסעיף 24 ל-1 באוגוסט 2009.

אבישי ברוורמן: מי בעד?

אבישי ברוורמן: ה צ ב ע ה בעד – 5 נגד – אין נמנע – אין הסעיף התקבל

שגית אפיק: מיכל ביקשה לתקן בהצעת חוק לעידוד השקעות הון בסעיף 4 כך שייאמר: "תחילתם של הסעיפים 1 ו-3".

אבישי ברוורמן: מי בעד?

אבישי ברוורמן: ה צ ב ע ה בעד – 5 נגד – אין נמנע – אין התיקון התקבל